《柳塘春小集分韵得水字》
元代·陆仁

修塘带长堤，柳色参云起。疏雨落高林，浅渚生春水。

文轩敞棂落，宛在水中沚。流波荡轻华，细藻跳游鲤。

故人式相见，离别何所似。相对澹忘言，坐听流莺语。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。